Diari Oficial de la Generalitat Valenciana


Sumari del DOGV 6207, del 16-02-2010 (2010/1642)

RESOLUCIÓ de 3 de desembre de 2009, de la Direcció General per al Canvi Climàtic, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental l'entitat Laboratorio Ilicitano Mediambiental, SL (Lima, SL).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6207

Data del DOGV
:   16-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1642


Data del document
:   03-12-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 3 de desembre de 2009, de la Direcció General per al Canvi Climàtic, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental l'entitat Laboratorio Ilicitano Mediambiental, SL (Lima, SL). [2010/1642]  
Vista la sol·licitud d'inscripció en el Registre d'Entitats Col·laboradores en Matèria de Qualitat Ambiental, presentada per Carmen Molina Sempere, en representació de l'entitat Laboratorio Ilicitano Mediambiental, SL (Lima, SL), amb CIF B-03713583 i domicili social a la partida Atzavares Baixes, polígon 1, 12C 03308 Elx (Alacant), s'emet aquesta resolució, de conformitat amb els següents  
Antecedents de fet  
Primer. L'entitat Laboratorio Ilicitano Mediambiental, SL (Lima, SL) sol·licita, en data 13 de maig de 2009, la inscripció en el Registre d'Entitats Col·laboradores en Matèria de Qualitat Ambiental de la Comunitat Valenciana per a l'oficina comercial ubicada a la partida Atzavares Baixes, polígon 0-77W 73948 Elx (Alacant), per a les seccions següents: secció 3 - nivell 2 Control d'abocaments i qualitat d'aigües; secció 4 - nivell 2 Residus; secció 5 - nivell 2 Sòls contaminats, i secció 6 - nivell 2 Sediments.  
Segon. Amb dates 13 de maig, 28 d'agost, 15 octubre i 12 de novembre de 2009, l'esmentada empresa aporta la documentació acreditativa que justifica únicament la inscripció en el Registre per a la secció 3 - nivell 2 Control d'abocaments i qualitat d'aigües.  
Fonaments de dret  
Primer. L'Estatut d'autonomia de la Comunitat Valenciana, aprovat mitjançant la Llei orgànica 5/1982, d'1 de juliol, i la posterior reforma aprovada per la Llei orgànica 1/2006, de 10 d'abril, atorga a la Generalitat Valenciana en l'article 50.6, les competències de desenvolupament legislatiu i execució de la legislació bàsica de l'Estat en matèria de medi ambient, sense perjudici de les facultats per a establir normes addicionals de protecció. Així mateix, l'article 49.1.3r de l'esmentat Estatut confereix a la Generalitat competència exclusiva sobre les normes de procediment administratiu que es deriven de les especialitats de l'organització de la Generalitat.  
Segon. En l'àmbit de la Comunitat Valenciana, mitjançant el Decret 19/2009, de 3 de novembre, del president de la Generalitat, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 9 del Decret 198/2009, de 6 de novembre, del Consell, la Direcció General per al Canvi Climàtic exerceix les funcions en matèria de control de la contaminació. Pel Decret 139/2009, de 18 de setembre, s'aprova el Reglament orgànic i funcional de l'esmentada Conselleria i, de conformitat amb el Decret 144/2005, de 7 d'octubre, pel qual es crea el Centre de Tecnologies Netes, correspon a l'Àrea del Centre de Tecnologies Netes les funcions de tramitació de qualsevol procediment d'interés que li siga encomanat per la Direcció General.  
Tercer,. El Decret 229/2004, de 15 d'octubre, del Consell de la Generalitat, i la posterior modificació pel Decret 29/2007, de 9 de març, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre indica en l'article 7 el procediment de tramitació i resolució de les sol·licituds d'inscripció en l'esmentat Registre.  
Vist el que antecedeix, com també l'informe-proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
Primer  
Estimar la sol·licitud i en conseqüència inscriure en el Registre d'Entitats Col·laboradores en Matèria de Qualitat Ambiental l'entitat Laboratorio Ilicitano Mediambiental, SL (Lima, SL), amb oficina comercial a la Comunitat Valenciana ubicada a la partida Atzavares Baixes, polígon 3-15P 53329 Elx (Alacant), amb el següent número d'inscripció en l'esmentat Registre:  
Número d'inscripció 76/ECMCA  
Segon  
L'entitat Laboratorio Ilicitano Mediambiental, SL (Lima, SL) queda inscrita en el següent camp d'actuació, d'acord amb l'abast de les acreditacions presentades, que figuren en la taula següent:  
Camp d'actuació:  
Secció 3:Control d'abocaments i qualitat de les aigües  
Nivell 2: laboratori d'assaig. Autorització salut pública núm. la/0146  
Tercer  
La inscripció en el Registre únicament habilitarà el Laboratorio Ilicitano Mediambiental, SL (Lima, SL) en les condicions i temps establit en els annexos tècnics de les acreditacions o autoritzacions que han servit de base per a la inscripció.   
Aquesta inscripció es mantindrà mentre continue vigent la corresponent autorització o acreditació de solvència tècnica que va possibilitar la inscripció de l'entitat en aquest. A aquest efecte Laboratorio Ilicitano Mediambiental, SL (Lima, SL) ha de presentar a la Direcció General per al Canvi Climàtic, cada 5 anys, l'autorització o acreditació en vigor de la solvència tècnica atorgada per òrgan competent.   
Quart  
Així mateix, a l'efecte de mantenir actualitzades les dades del Registre, Laboratorio Ilicitano Mediambiental, SL (Lima, SL) està obligada a comunicar a la Direcció General per al Canvi Climàtic qualsevol variació o modificació que es produïsca en les autoritzacions o acreditacions que van motivar aquesta inscripció, com també qualsevol altra variació o modificació que es produïsca en les dades inscrites, d'acord amb el que estableix l'art. 12 del Decret 229/2004.   
Cinqué  
Seran causes de cancel·lació de la inscripció en el Registre les establides en l'article 13 del Decret 229/2004.  
En tot allò que no indica aquesta resolució caldrà ajustar-se al que estableix el Decret 229/2004.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció de la notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
Paterna, 3 de desembre de 2009.- El director general per al Canvi Climàtic: Jorge Lamparero Lázaro.